el el el el el el el el el el el el el el el el el el en en el el el el el el el el el el el en en el el el el el el gu el pl el el el el el el en el fr en fr fr en en en sv el de de en fr en en fr el sv ru en fr es de el en de en fr el el el el el el el el el el el el el el el el el el el el el el el el el el el el el el el el
Η περίοδος 1930–31 ήταν η πρώτη για την Ένωση Ποδοσφαιρικών Σωματείων Ανατολικής Μακεδονίας ως διοργανώτρια αρχή, υπεύθυνη για τη διεξαγωγή του πρωταθλήματος στο νομό Καβάλας και στο νομό Δράμας.
Η νεοϊδρυθήσα το 1930 Ένωση Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.), συστάθηκε έπειτα από την απόσπαση των ποδοσφαιρικών σωματείων των νομών Καβάλας και Δράμας, ενώ τα ιδρυτικά σωματεία της ένωσης ήταν οι Φίλιπποι Καβάλας, η Δόξα Δράμας, η Α.Ε.Κ. Καβάλας και ο Ηρακλής Καβάλας.[1]
Έπειτα από την ολοκλήρωση του Πρωταθλήματος Ανατολικής Μακεδονίας 1929–30 με διοργανώτρια αρχή την Ε.Π.Σ. Μακεδονίας, τη σκυτάλη όσον αφορά την ευθύνη διεξαγωγής του πρωταθλήματος ανέλαβε η νεοσύστατη Ε.Π.Σ. Ανατολικής Μακεδονίας.
Η δομή του πρωταθλήματος της Ε.Π.Σ. Ανατολικής Μακεδονίας ήταν η εξής:[α]
Α΄ Κατηγορία (1 όμιλος με 4 ομάδες)
Β΄ Κατηγορία (3 όμιλοι με 11 συνολικά ομάδες)
Πρωταθλήτρια αναδείχθηκε η ομάδα της Φιλίππων Καβάλας.[3][4] Στην Α΄ Κατηγορία συμμετείχαν επίσης η Δόξα Δράμας και οι σύλλογοι της Καβάλας Ηρακλής και ΑΕΚ. Το πρωτάθλημα ξεκίνησε στις 5 Ιουλίου 1931 και ολοκληρώθηκε στις 8 Αυγούστου. Όλοι οι αγώνες διεξήχθησαν στο Δημοτικό Γυμναστήριο της Καβάλας εκτός από τον αγώνα της πρεμιέρας Δόξα - Ηρακλής που έγινε στη Δράμα.
Στη συγκεκριμένη κατηγορία μετείχαν ποδοσφαιρικά σωματεία αναγνωρισμένα από την ΕΠΣΑΜ.
Όμιλος Καβάλας: Παύλος Μελάς , Ατλοκεραυνός , Άρης Καβάλας , Βύρων Καβάλας
Όμιλος Πραβίου: Ορφέας Ελευθερούπολης , Μέγας Αλέξανδρος [5][6]
Όμιλος Δράμας : Άρης Δράμας , Ελπίς Δράμας , Ερμής , Πανδραμαϊκός , Ασπίς [7][8][6]
Τα πρωταθλήματα Δράμας και Πραβίου (Ελευθερούπολης) ξεκίνησαν στις 14 Ιουνίου, ενώ της Καβάλας στις 5 Ιουλίου ταυτόχρονα με την Α΄ κατηγορία , καθώς τον Ιούνιο στην Καβάλα διεξάγονταν οι Θ΄ Πανθρακικοί αγώνες.
Την άνοδο στην Α΄ κέρδισαν ο Άρης Δράμας από τον όμιλο των συλλόγων της Δράμας και ο Ορφέας Ελευθερούπολης που επικράτησε του πρωταθλητή του ομίλου Καβάλας Παύλου Μελά με 4-1[3]
↑ Η ΕΠΣΑΜ αναγνωρίστηκε ως Ένωση Β΄ Κατηγορίας, και οι κατηγορίες του πρωταθλήματος αναφέρονται και ως Β΄ και Γ΄. Προβιβάστηκε σε Α΄ κατηγορίας ένωση μετά το τέλος του πρωταθλήματος.[2]
↑ Η σύγχρονη αθλητική ιστορία της Καβάλας 1906-1970 ir.lib.uth.gr
↑ «Κήρυξ» , 3 Σεπτεμβρίου 1931 , σ.2 (ψσ218)
↑ 3,0 3,1 «Κήρυξ» , 11 Αυγούστου 1931 , σ.2 (ψσ142)
↑ «Πρωταθλητές ΕΠΣ ΚΑΒΑΛΑΣ (ΕΠΣ ΑΝΑΤΟΛΙΚΗΣ ΜΑΚΕΔΟΝΙΑΣ)». Ιστολόγιο Ελληνικό Ερασιτεχνικό Ποδόσφαιρο. 3 Απριλίου 2012. Ανακτήθηκε στις 14 Απριλίου 2017.